Author: administrator
Last saved by: viktoria.radvanska
Company: Abyss

Predkladacia správa

Návrh na zrušenie úlohy č. 10  v mesiaci marec z Plánu legislatívnych úloh vlády Slovenskej republiky na rok 2011 predkladá Min Ministerstvo hospodárstva SR na základe vlastnej iniciatívy.
Na základe tejto úlohy malo Ministerstvo hospodárstva SR v mesiaci  marec predložiť na rokovanie vlády Slovenskej republiky návrh zákona o bezpečnosti výrobkov a o zmene a doplnení niektorých zákonov.  Predsedníčka vlády SR listom č. 12869/6291/2011/KPV zo dňa 03.05.2011 súhlasila s odkladom termínu plnenia uvedenej úlohy do 30.06.2011.
Účelom vypracovania tohto zákona, v súlade s Programovým vyhlásením vlády SR, bolo upraviť problematiku bezpečnosti nepotravinových výrobkov v jednom zákone a nahradiť tak doposiaľ platné dve legislatívne normy upravujúce túto problematiku, a to:  zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a nariadenie vlády Slovenskej republiky č. 404/2007 Z. z. o všeobecnej bezpečnosti výrobkov. 
Dôvodom predloženia tohto návrhu na zrušenie predmetnej úlohy je výsledok rokovania Legislatívnej rady vlády z 28. júna 2011, ktorá neodporúča úpravu danej problematiky v osobitnom zákone, ale trvá na jej ponechaní v zákone o ochrane spotrebiteľa, a v prípade potreby, ak si to vývoj európskej legislatívy vyžiada, navrhuje dopracovať práve zákon o ochrane spotrebiteľa. S týmto odporúčaním Legislatívnej rady vlády SR sa Ministerstvo hospodárstva SR stotožnilo a pripravilo predložený návrh.
Predložený materiál nemá vplyv na rozpočet verejnej správy, nemá sociálne vplyvy, vplyv na podnikateľské prostredie, životné prostredie ani na informatizáciu spoločnosti.
Materiál bol predmetom medzirezortného pripomienkového konania. Všetky pripomienky  boli do návrhu zapracované a materiál na rokovanie vlády  predkladá Ministerstvo hospodárstva SR bez rozporu.